laion/Wikipedia-Exotic huggingface dataset:
Allika

Allika on mitme Eesti küla nimi: Allika küla asub Hiiumaa vallas Hiiu maakonnas Allika küla asub Saue vallas Harju maakonnas Allika küla asub Kuusalu vallas Harju maakonnas Allika küla asub Vinni vallas Lääne-Viru maakonnas Allika küla asub Haapsalu linnas Lääne maakonnas Allika küla asub Lääneranna vallas Pärnu maakonnas Allika jõgi voolab Pärnu maakonnas Allika mõis Allika oja voolab Lääne-Viru maakonnas Allika oja voolab Viljandi maakonnas Allika oja voolab Saare maakonnas Allika tänav Allikajärv ...
Hansle Parchment

Hansle Parchment (sündinud 17. juunil 1990 Port Morantis) on Jamaica kergejõustiklane, 110 m tõkkejooksu olümpiavõitja. Ta õppis Lääne-India ülikoolis ning võitis 2011. aasta suveuniversiaadil Shenzhenis 110 meetri tõkkejooksus kuldmedali. 2012. aastal pääses ta Jamaica olümpiakoondisse ning võitis Londoni olümpiamängudel pronksmedali ameeriklaste Aries Merritti ja Jason Richardsoni järel. 2015. aasta maailmameistrivõistlustel Pekingis oli ta tulemusega 13.03 Sergei Šubenkovi järel teine. 2018. aastal võitis ta 110 meetri tõkkejooksu 2018. aasta Rahvaste Ühenduse mängudel Gold Coastis. 2020. aasta suveolümpiamängudel Tōkyōs tuli Parchment Grant Holloway ja Ronald Levy ees olümpiavõitjaks ajaga 13.04. 2023. aasta maailmameistrivõistlustel Budapestis võitis ta 110 meetri tõkkejooksus pärast kaheksat aastat taas hõbemedali. 2024. aasta suveolümpiamängudel Pariisis oli Parchment finaalis ajaga 13,39 viimane, kaheksas. Allikas: World Athletics https://www.eurosport.com/athletics/hansle-parchment_prs316498/person.shtml Hansle Parchment Rahvusvahelise Kergejõustikuliidu kodulehel (inglise)
Spitball

Spitball on pesapallis keelatud visketehnika, kus pesapalli pall määritakse enne viskamist kokku sülje, vaseliini või mõne muu ainega ning mille tulemusena muutub palli tuuletakistus ja raskuskese. Selle tõttu võib pall õhus ettearvamatult lendama hakata ning lööjal muutub palli tabamine raskemaks. Spitball '​i kasutamine hakkas Põhja-Ameerikas pesapalliliigas Major League Baseball (MLB) levima 1900. aastatel. Pallijad võisid palli kokku määrida ka närimistubaka sülje või mudaga, tänu millele võis pall halva valgustuse staadionil lööja jaoks muutuda peaaegu nähtamatuks. Sel põhjusel hukkus 1920. aastal Cleveland Indiansi pesapallur Ray Chapman, keda tabas pähe New York Yankeesi mängija Carl Maysi visatud pall. Chapman suri saadud vigastuse tõttu mõni aeg hiljem ning on siiani ainus MLB mängija, kes on pesapalliväljakul saadud vigastuse tõttu surnud. 1920. aasta hooaja järel keelati MLB-s spitball '​i kasutamise, kuid mitmete mängijate jaoks oli see olnud võtmetehnikaks. Selle tõttu kehtestas liiga erandi 17 mängijale, kel lubati spitball '​i-tehnikat edasi praktiseerida. Viimasena kasutas seda tehnikas legaalselt 1934. aastal Burleigh Grimes. Siiski on teada, et spitball '​i kasutati illegaalselt ka hiljem (vaseliin peideti näiteks nokkmütsi sisse või püksisäärde). "Saage tuttavaks vanaisa klausliga ehk Miks pole uued reeglid alati kõigile kehtinud?". sport.postimees.ee. 17.9.2021. Vaadatud 13.7.2022
Irma Miranda

Irma Cristina Miranda Valenzuela (sündinud 15. august 1996) on Mehhiko modell ja iluduskuninganna, missivõistluse Miss Universum Mehhiko 2022 võitja. Nuestra Belleza Mexico 2016 (2. koht) Mexicana Universal 2022 (Võitja) Miss Universum 2022 "Irma Miranda on 2022. aasta Miss Universum Mehhiko". Originaali arhiivikoopia seisuga 15. juuli 2022. Vaadatud 13. juulil 2022. Kõik Mexicana Universal 2022 Irma Miranda kohta Irma Miranda - Instagram
Lenin (täpsustus)

Vladimir Lenini järgi on nime Lenin kandnud: Lenin (jäämurdja), maailma esimene aatomijäämurdja Lenin (jäämurdja 1916), jäämurdja Lenin (1987), jõelaev Lenin (reisilaev 1909), reisi- ja kaubalaev Lenin (Valgevene), agrolinnake Valgevenes Lenini mäetipp, mägi Taga-Alai ahelikus Leningrad (täpsustus) Leninsk
Miljonilinn

Miljonilinn on suurlinn, kus elab üle miljoni inimese. Maailmas on umbes pool tuhat miljonilinna. Märkus: Antud nimekiri ei ole täielik. World City Populations 2022
Nikolski rajoon

See artikkel räägib rajoonist Vologda oblastist. Penza oblastis asuva rajooni kohta vaata artiklit Nikolski rajoon (Penza oblast). Nikolski rajoon on 2. järgu haldusüksus (rajoon) Venemaal Vologda oblasti idaosas. Selle keskuseks on Nikolski linn. Piirneb lõunas Kostroma oblastiga. Rajoon jaguneb halduslikult 7 kohalikuks omavalitsuseks, millest üks on linn. Rajoonis on 215 asulat. Rajoon moodustati 1924. aastal. 1989. aastal oli rajooni elanike arv 31 437. http://www.nikolskreg.ru/
Robert Suokas

Robert Suokas (23. detsember 1933 Karjala ANSV – 28. märts 2014 Pärnu) oli eesti poksija. Nooruses elas Jaroslavli ja Pärnu lastekodudes. Hakkas harrastama poksi 1945. aastal Pärnu Spartakis Hugo Soasepa juhendamisel ning jätkas 1950. aastal Tallinna Spartakis Evald Seepere õpilasena. Pärast sõjaväeteenistust naasis Pärnusse ja poksis sealses Kalevis. Ta pidas kokku 297 kohtumist ja võitis neist 264. Ta oli kokku kahekordne Eesti NSV meister, 1950. aastal kärbeskaalus (kuni 51 kg) ja 1959. aastal sulgkaalus (kuni 57 kg). Ta võistles kergekaalus (kuni 60 kg) 1959. aastal Eesti NSV – Soome sõpruskohtumistel poksis ning kaotas oma kohtumise. Kuulus aastatel 1951–1960 Eesti NSV koondisse (v.a sõjaväeteenistuse ajal). Tuli kaks korda Spartaki üleliiduliseks meistriks, sai NSV Liidu sõjaväe meistrivõistlustel (teadmata kaalukategoorias) 4. koha. 1959 NSV Liidu meistersportlane Tema äi oli poksija Richard Jan. Rein Pajur. "Poksi lugu". Tallinn 2018. Lk 460–461 Biograafia ESBL-is Robert Suokase sporditulemusi "foto poksikohtumine H. Loskit - R.Suokas 1953". Eesti Spordi- ja Olümpiamuuseum, ESM F 1030:9/album "Spartaki poksija Robert Suokas". 1954. Eesti Spordi- ja Olümpiamuuseum, ESM F 292:128/A 5299
SMW Group

AS SMW Group on Läti rahvusvaheline auto- ja kosmosetööstuse ettevõte, mille peakontor asub Riias. See on üks suurimaid autoosade tootjaid Lätis. AS SMW Group esindused asuvad USA-s ja Lätis. Kuni 2004. aastani oli selle tütarettevõte SMW Engineering seotud Solikamsk Magnesium Worksiga, mis on maailma vanim magneesiumi sulatus- ja uurimiskeskus (primaarse magneesiumi ja sulamite, titaanvahu ja haruldaste muldmetallide derivaatide tootja). Ettevõtte insenertehniline osa eraldati 2004. aastal ja alustas oma tegevuse kolimist Euroopasse. Kontserni emaettevõttel AS SMW Group on tütarettevõtted: SMW Wheels SMW Aerospace https://www.tvnet.lv/7030466/vieglmetala-disku-razotajs-smw-group-parcel-razosanu-no-krievijas-uz-latviju http://epub.performanceracing.com/articles/product-spotlight-race-wheels[alaline kõdulink] Koduleht
Edvin ja Lembe Hiedeli nimeline toimetajaauhind

Edvin ja Lembe Hiedeli nimeline keeletoimetajaauhind on alates 2015. aastast Eesti Kirjanike Liidu ja Eesti Keeletoimetajate Liidu eraldatav tunnustus, mille eesmärk on tõsta esile ja väärtustada keeletoimetajate panust ja tööd ilukirjanduslike ja/või mõttelooalaste teoste juures. Auhind antakse pikaajalise, viljaka ja tähelepanuväärse toimetamistöö eest. Auhinna suurus on 2000 eurot ja seda rahastab Eesti Kultuurkapitali kirjanduse sihtkapital. 2015 Maiga Varik 2016 Triin Kaalep 2017 Anu Saluäär 2018 Linda Targo 2019 Asta Põldmäe 2020 Kajar Pruul 2021 Mart Orav 2022 Krista Mõisnik 2023 Terje Kuusik 2024 Siiri Ombler Tunnusta head keeletoimetajat! Toimetajaauhind ootab kandidaate. Eesti Keeletoimetajate Liit, 6. juuli 2022. Aili Künstler, "Märgatava töö tegija ei jää märkamata", Sirp, 11. oktoober 2024.
Kitsarööpmeline soomusrong nr. 5

Kitsarööpmeline soomusrong nr. 5 oli Eesti Rahvaväe ja Kaitseväe relvastuses olnud kitsarööpmeline soomusrong Eesti Vabadussõjas. 16. august – 1920, alamleitnant Juhan Paal, KRSR nr 5 ülema kt Kitsarööpmeline raudtee Eestis
Serenaad

See artikkel räägib muusikažanrist. Teiste tähenduste kohta vaata lehekülge Serenaad (täpsustus). Serenaad (itaalia keeles serenata) on tervituseks, ülistuseks või armuavalduseks lauto, mandoliini või kitarri saatel esitatav laul. Serenaadid on üldiselt rahulikud ja kerged palad. Sõna on pärit itaaliakeelsest sõnast "sereno" (selge, pilvitu või helge, muretu) ning on rahvaetümoloogiliselt ühendatud sõnaga "sera" (õhtu). Nokturn https://sonaveeb.ee/search/unif/dlall/dsall/serenaad/1[alaline kõdulink] The New Harvard Dictionary of Music, ed. Don Randel. Cambridge, Massachusetts, Harvard University Press, 1986. ISBN 0-674-61525-5 Articles "Wolfgang Amadeus Mozart", "Serenade," "Serenata," in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Tartu kaitsepataljon

Tartu kaitsepataljon oli Eesti Rahvaväe ja Kaitseväe väeosa Eesti Vabadussõjas. 29. detsembril 1918 nimetati Tartu vabatahtlike pataljoni ülemaks alamleitnant Karl August Einbund; ja 30. detsembril algas Viljandis pataljoni formeerimine ning korrastamine. Tartu kaitsepataljoni, mitteametlik nimetus Tartu vabatahtlike pataljon, formeerimine algas 8. jaanuaril 1919. aastal Viljandis Tartu linna Kaitseliidu kooliõpilaste roodu põhjal. 1. roodu moodustasid treffneristid alamkapten Oskar Elleri, 2. roodu Tartu Kommertskooli õpilased leitnant M. Libese juhatusel. alamkapten Oskar Elleri juhatusel osales osa Tartu kooliõpilastest Tartu vabatahtlike pataljoniga 1919. aasta 6. jaanuaril Kärstna mõisa vabastamisel. 13. jaanuaril liikus kogu pataljon Viljandist põhjapoolt Võrtsjärve Vaiblasse, et osaleda Tartu vabastamisel. Tartu vabatahtlike kooliõpilaste pataljon liikus üle Rannu-Valguta-Rõngu, ülesandega välja jõuda punaste seljataha, Palupera (Pritsu) raudteejaama juurde. Teel vabastati Rannu, Valguta ja Rõngu, mille käigus kaotas pataljon langenutena vabatahtlikud O. Ahase, J. Pritsi, E. Nieländeri, veltveebel B. Kofkini, velsker Viili ja varahoidja Reimani ja jõuti peaaegu välja Palupera jaamani. Palupera jaama suunas toimuva liikumise likvideerimiseks läkitas punavägede juhatus Valgast kohale abijõude, peamiselt läti kommunistlikke kütte, kelle survel pataljon oli sunnitud tagasi tõmbuma Valgutasse. Jaanuari teisel poolel liideti pataljoniga eelnevalt Tallinnas moodustatud Tartu kaitserood, mis koosnes Tartu sõjapõgenikest. Jätkates edasiliikumist Tõrva-Hummuli-Roopa suunal Valga poole, vabastas pataljon leitnant Karl August Einbund 30. jaanuaril Hummuli mõisa ja 1. veebruaril jõudsid vabatahtlike kooliõpilaste pataljon Valgasse. 3. veebruaril saadeti pataljon Lõunarindede ajutise juhataja Martin Wetzeri käsul Tartusse. Pataljon saadeti taas Lõunarindele veebruari lõpus. Mais 1919. aastal liideti pataljon 8. Jalaväepolku, kui 1. mail 1919. aastal moodustati, Tallinna 1. kaitsepataljoni ja Tartu kaitsepataljoni liitmisel 8. jalaväepolk. 14. jaanuar 1919 – 12. mai 1919, alamkapten Oskar Eller, Tartu kaitsepataljoni ülem. Tartu kaitsepataljoni ülemat Oskar Ellerit on kujutatud Albert Kivikase vabatahtlike vanemate klasside kooliõpilaste tegevust Vabadussõjas kujutavas romaanis "Nimed marmortahvlil". Raamatus on kujutatud nimetut pataljoniülemat ja tema asetäitjat. Samanimelises filmis "Nimed marmortahvlil" mängis pataljoniülemat Martin Veinmann, kompaniiülemat Jaan Tätte. Tartu vabatahtlike kooliõpilaste pataljoni pidupäewaks., Uus Eesti, nr. 31, 1 veebruar 1936 Hellar Grabbi: "Nimed marmortahvlil: raamat ja film" Eesti Elu, 10. oktoober 2003
Allika (Hiiumaa)

Allika on küla Hiiu maakonnas Hiiumaa vallas Käinast põhjas. Külas asub Rüütli tuulik. Enne Eesti omavalitsuste haldusreformi 2017. aastal kuulus küla Käina valda. Külast põhjas asub Ristivälja, läänes Mäeltse ja Kolga, lõunas Moka, Mäeküla ja Putkaste ning idas Villemi küla. Eesti 2011. aasta rahvaloenduse andmetel elas Allika külas 26 inimest. Allika küla ajaloolised talud 1836. aasta seisuga: Allika küla kuulus ajalooliselt Vaemla mõisa alla. Küla oli moodustatud 1687. aastaks (Allikälla), kui külas oli neli taluperemeest. Külas asub 1896. aastal ehitatud Rüütli tuulik. Pärast teist maailmasõda moodustati Allika I ja Allika II küla. 1977 liideti Allika I küla Moka külaga ja Allika II küla Vaku külaga. 1997 Vaku küla likvideeriti ja Allika küla ühendati taas. Küla idaosa läbib Kärdla–Käina maantee ja lääneosa Käina–Hüti tee. Külast on pärit dirigent Jaan Kääramees. Maa-amet, vaadatud 21.11.2020. Statistikaameti statistika andmebaas, vaadatud 14.08.2023. Eesti haldus- ja asustusjaotuse klassifikaator, vaadatud 9.06.2014. Käina EELK personaalraamat 1836-1843, Rahvusarhiiv RA,EAA.3171.1.54 Läänemaa adramaarevisjon 1686-1689 Rahvusarhiiv, RA, EAA.1.2.941 23518 Rüütli tuulik kultuurimälestiste riiklikus registris
Viljandi kaitsepataljon

Viljandi kaitsepataljon oli Eesti Rahvaväe ja Kaitseväe väeosa Eesti Vabadussõjas. Viljandi kaitsepataljoni moodustati 25. detsembril 1918. aastal Viljandis nimetuse all Viljandi vabatahtlike pataljon aga kuna vabatahtlike oli vähe, siis asuti pataljoni kohe täiendama valikuliselt mobiliseeritutega. 4. mail 1919. aastal nimetati kaitsepataljon ümber Sakala partisanide pataljoniks ja alates 25. detsembrist 1919 . aastal formeeriti ümber Sakala partisanide polguks. 25. jaanuar 1919 – 4. mai 1919, alamkapten Otto Oidermann, Viljandi kaitsepataljoni ülem 4. mai 1919 – 24. detsember 1919, alamkapten Otto Oidermann, Sakala Partisanide pataljoni ülem Major Otto Oidermann surnud., Sakala (1878-1940), nr. 86, 20 juuli 1929
Reginald Jürgens

Reginald Jürgens (23. märts 1928 Tallinn – 6. oktoober 2006) oli eesti poksija. Poksis aastatel 1945–1953 Tallinna Spartakis Evald Seepere õpilasena ja Tallinna Kalevis. Ta oli Eesti NSV meister 1949. aastal keskkaalus (kuni 73 kg). Ta sai aastatel 1947–1951 veel neli medalit keskkaalus (kuni 73 ja 75 kg) ning poolraskekaalus (kuni 80 kg). Tema õe Alide abikaasa oli poksija Evald Seepere. Rein Pajur. "Poksi lugu". Tallinn 2018. Lk 422 Reginald Jürgensi sporditulemusi Rühmafoto. Eesti Spordi- ja Olümpiamuuseum, ESM F 1001:22/A18858 Haud Tallinna Rahumäe kalmistul
Narva kaitsepataljon

Narva kaitsepataljon oli Eesti Rahvaväe ja Kaitseväe väeosa Eesti Vabadussõjas. Narva kaitsepataljon moodustati 1. veebruaril 1919. aastal Narvas ja koosnes kaitseliitlastest ning tegeles garnisoniteenistusega ning hiljem ka piirivalveülesannetes. Narva kaitsepataljon nimetati 29. september 1919 ümber Viru piirivalvepataljoniks ja 5. november 1919 nimetati seejärel ümber 1. piirivalvepataljoniks ja 1920. aastal Piirivalve Valitsuse 1. Piiriküti Pataljoniks. 12. aprill 1919 – 17. august 1919, alamleitnant Anton Budzus Narva kaitsepataljoni ülem 5. november 1919 – 22. detsember 1919, alamleitnant Anton Budzus, 1. piirikütipataljoni ülem 1. Piiriküti Pataljon, 1919-1920, The National Archives of Estonia, ERA.584 Konstaabel enese surmavad. Põhjuseks elutüdimus.,Järva Teataja (1926-1944), nr. 64, 24 august 1926 Будзюс Антон Иосифович, Русская Эстония
Peipsi rannakaitsepataljon

Peipsi rannakaitsepataljon oli Eesti Rahvaväe ja Kaitseväe väeosa Eesti Vabadussõjas. 1919. aasta veebruaris asusid Peipsi rannakaitsepataljoni roodud kaitsel Mustveest Räpinani: 4. rood valvas kallast Mustvee rajoonis, 3. rood Kodavere ümbruses, 2. rood Mehikoorma rajoonis, 1. rood Räpina juures, 5. rood asus reservis Rasinas. Pataljonis oli veebruari lõpus kokku umbes 700 meest, 15. märtsiks tõusis pataljoni isikkoosseis 925 meheni ja 15. aprilliks 1188 inimeseni. 3. veebruar 1919 – 22. september 1919, leitnant Hans Pedak, Peipsi rannakaitsepataljoni ülem
Detroit Lions

Detroit Lions on Ameerika jalgpalli liiga National Football League (NFL) klubi, mis tegutseb USA Michigani osariigis Detroitis. See mängib National Football Conference'i (NFC) Põhjadivisjonis. Klubi asutati 1928. aastal Ohio osariigis Portsmouthis ja see kandis nime Portsmouth Spartans. 1930. aastal hakkas klubi mängima NFL-is. Vaatamata sellele, et liigas oldi oma esimestel aastatel edukad, ei suutnud Spartans Portsmouthi püsima jääda; Portsmouth oli sel ajal teine väikseim linn, kus NFL-i klubi baseerus. 1932. aastal osales Spartans NFL-i ajaloo esimeses väljalangemismängus, kus kaotati Chicago Bearsile tulemusega 0:9. 1934. aastal kolis klubi Detroiti, saades seejärel endale oma praeguse nime. Esimesel hooajal Detroitis pandi alus siiani püsivale klubi traditsioonile pidada iga aasta mäng tänupüha päeval (ainult Teise maailmasõja ei korraldatud tänupüha päeval mänge). 1935. aastal tuli Lions Dutch Clarki juhtimisel esimest korda klubi ajaloos NFL-i meistriks. Lions on tulnud NFL-i meistriks neli korda, viimati 1957. aastal – Lionist on NFL-is meistritiitlita kauem olnud ainult Arizona Cardinals, mis viimati võidutses 1947. aastal. Lions on üks neljast praegusest NFL-i klubist ja ainus NFC-i klubi, mis ei ole kunagi Super Bowlile jõudnud. Lisaks on Lions ainus Super Bowlile mitte jõudnud klubi, mis on olnud pidevas tegevuses Super Bowli loomist saadik. Alates 2002. aastast on klubi kodustaadion olnud Ford Field. Enne seda oli kodustaadioniks aastatel 1975–2001 Pontiac Silverdome. NFL-i meister (4): 1935, 1952, 1953, 1957 Konverentsi võitja (4): National Conference: 1952 Western Conference: 1953, 1954, 1957 Divisjoni võitja (4): NFL-i Läänedivisjon: 1935 National Football Conference'i Keskdivisjon: 1983, 1991, 1993 Detroit Lions. britannica.com. Vaadatud 29.5.2020 Ametlik koduleht Detroit Lions pro-football-reference.com lehel
Käina

Käina on alevik Hiiu maakonnas Hiiumaa vallas, Suuremõisa–Käina–Emmaste tee ääres. Enne Eesti omavalitsuste haldusreformi 2017. aastal oli alevik Käina valla halduskeskus. Asulat on esmamainitud 1522. aastal. Kuni 1. aprillini 1939. aastal kandis alevik nime Keina. Käina Martini kirik on varemetes ja kohalik luterlik kogudus kasutab teenistusteks Käina kogudusemaja. Käinas asus üks kahest Hiiu maakonna gümnaasiumist. 1. septembrist 2015 on see põhikool. Asulast lõunasse jääb Käina laht. Käina gümnaasium Käina vallamaja Käina kirik Talvine vaade Käinale Käina kirik Käina Martini kogudus Sõprus Elamuskeskus Tuuletorn Maa-amet, vaadatud 21.11.2020. Statistikaameti statistika andmebaas, vaadatud 10.08.2023. Eesti haldus- ja asustusjaotuse klassifikaator, vaadatud 9.06.2014. Käina valla koduleht Ajalugu ja tänapäev "Maavalitsused vähendaksid gümnaasiumide arvu poole võrra" Postimees,6. detsember 2011 Käina Kooli põhimäärus
Līcīši

Līcīši on küla (mazciems) Lätis Limbaži piirkonnas Katvari vallas. Küla asub valla lõunaosas. Asulasse jääb osaliselt endise Katvari mõisa hoonetekompleks. Külast idas voolab Brasla jõgi. Upītese 1. elupuu ümbermõõduga 1,5 meetrit on looduskaitse all. Aastal 2007 oli külas 30 elanikku. Läti Ruumiandmete Agentuur Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Chainsaw Man

Chainsaw Man (jaapani keeles チェンソーマン Chensō Man) on koomiksisari (manga), mille autor on Tatsuki Fujimoto. Sari hakkas ilmuma 2018. aastal Jaapani iganädalases koomiksiajakirjas Weekly Shōnen Jump ning sarja esimesse ossa kuuluvad koomiksid ilmusid kuni 2020. aasta detsembrini. Loo keskmeks on vaesunud, võlgades poiss Denji, kelles tärkab üleloomulik võime muuta oma käed ja pea mootorsaagideks. Ta kasutab seda, et teenida raha ning elada elu nagu tavaline inimene. Nüüdseks on sarja 97 peatükki kogutud kokku 11 köitesse. 2022. aasta 13. juulil ilmus 98. peatükk, millega ühes algas seeria teine osa. Jaapanis levitatakse seda Shueisha netiajakirjas Shōnen Jump+, väljaspool Jaapanit aga Shueisha ingliskeelsel veebilehel Manga Plus. Animatsioonistuudios MAPPA tehakse sarjast ka animeeritud teleseriaal (anime). Ingliskeelse tõlke ametlik levitaja väljaspool Jaapanit on Viz Media, seda saab lugeda nii veebis kui ka pehmes köites raamatuna, kokku 13 on köidet. "Chainsaw Man - Tatsuki Fujimoto | MANGA Plus". Vaadatud 14.07.2022. "WORKS | MAPPA Co., Ltd". Vaadatud 14.07.2022. "Anime "Chainsaw Man" official website". Vaadatud 14.07.2022. "VIZ | The Official Website for Chainsaw Man". Vaadatud 14.07.2022. Teleseriaali treiler – YouTube Koomiksi esimese köite treiler – YouTube Koomiksi ametlik veebiväljaanne – Manga Plus (vaadatud 13.07.2022) Sarja Twitteri konto
Stirnas (Katvari vald)

Stirnas on küla (mazciems) Lätis Limbaži piirkonnas Katvari vallas. Küla asub valla lõunaosas. Asulasse jääb endise Ruhja-Riia raudtee Katvari raudteepeatus. See avati 23. novembril 1935 toonase Katvari valla vallamaja juures. Stirnases asuv Katvari-Stirnase dendraarium on looduskaitse all. Kaitse all on ka külas kasvav pärn ümbermõõduga 3,5 meerit ja dendraariumis kasvavad punased tammed ümbermõõtudega 1,99 meetrit ning 2,6 meetrit, Stirnase kollane kask ja Stirnase Amuuri korgipuu. Aastal 2007 oli külas 28 elanikku. Läti Ruumiandmete Agentuur T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 186. lk. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Viekaži

Viekaži (ka Naglūži) on küla (mazciems) Lätis Limbaži piirkonnas Katvari vallas. Küla asub valla edelaosas Limbaži linna piiril. Viekaži lõunapoolsem osa on ka Limbažiga ühendatud. Külas kasvavad Rūnase tamm ja Rūnase hõbepajud on looduskaitseall. Aastal 2007 oli külas 38 elanikku. Läti Ruumiandmete Agentuur Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Opaalroheline

Opaalroheline (prantsuse keeles vert opaline) on üks rohelistest värvitoonidest, kergelt piimjas pigem jahedatooniline säravroheline värvus. Kasutatakse eelkõige moekunstis tekstiilide ja lõngade värvuse kirjeldamiseks, aga ka sisekujunduses. Värvinimetus esineb Eesti 1930. aastate moesõnavaras. Väärisopaal Etioopiast Ripats "Thin Mint" 25-karaadise opaali ja teemantidega Opaaliga sõrmus RAL Classic värvikaardi toon 6026 Opalgrün on külm tumedapoolne roheline toon, 6036 Perlopalgrün on selle metallisem ja veidi soojema tooniga variant Pantone värvikaardi PQ-14-5718 Opal on külm särav heleroheline , toon 12-5406 Opal Blue on vesirohelisega sarnanev väga kahvatu roheline. "Arhiivikoopia". Originaali arhiivikoopia seisuga 29. september 2022. Vaadatud 13. juulil 2022.{{netiviide}}: CS1 hooldus: arhiivikoopia kasutusel pealkirjana (link) https://www.garnstudio.com/colours.php?content=cotton&page=6&sort=shade&cid=29 https://www.mustjaroosa.ee/index.php?id_product=707&controller=product Kuus julget lastetoaideed vanematele, kes ei karda eristuda. - sadolin.ee (Sadolini ajaveeb) Kewadmoed stardiwalmis. - Vaba maa. 22, veebruaril 1931 Mida pajatab Jean Patou uuest moest. - Päewaleht, nr. 67, 9 märts 1931 https://www.ralcolorchart.com/ral-classic/ral-6026-opal-green https://www.ralcolorchart.com/ral-classic/ral-6036-pearl-opal-green https://www.pantone.com/connect/PQ-14-5718TCX[alaline kõdulink] "Arhiivikoopia". Originaali arhiivikoopia seisuga 13. juuli 2022. Vaadatud 13. juulil 2022.{{netiviide}}: CS1 hooldus: arhiivikoopia kasutusel pealkirjana (link)